**Y Bwrdd Gwaith Ieuenctid Dros Dro (Cyfarfod 14)**

**1pm – 4pm**

**Dydd Gwener, 12 Mehefin 2020**

|  |  |  |
| --- | --- | --- |
|  | **Eitem** | **Papurau** |
| 1pm | Croeso |  |
|  | Cofnodion a chamau gweithredu | 1. Cofnodion 2. Camau gweithredu treigl |
| 1.10pm | Diweddariad gan Lywodraeth Cymru |  |
| 1.40pm | Diweddariad gan Keith Towler | 1. Atodiad holi ac ateb Twitter |
| 2pm | Sharon Lovell: diweddariad ar ymgysylltiad pobl ifanc â'r bwrdd |  |
| **2.30pm** | **Egwyl** |  |
| 2.45pm | Cynlluniau ar gyfer yr Wythnos Gwaith Ieuenctid a rôl y bwrdd |  |
| 3.20pm | Meddyliau agoriadol ar yr adroddiad interim a ddisgwylir ym mis Rhagfyr |  |
|  | Cyfarfod nesaf |  |
| 3.50pm | Unrhyw fater arall |  |

|  |  |
| --- | --- |
| **Yn bresennol – Aelodau** | |
| **Enw** | **Rôl** |
| Keith Towler (KT) | Cadeirydd y Bwrdd Gwaith Ieuenctid Dros Dro |
| Dusty Kennedy (DK) | Cyfarwyddwr TRM Academy |
| Sharon Lovell (SL) | Cyfarwyddwr Gweithredol ar gyfer y Gwasanaeth Eiriolaeth Ieuenctid Cenedlaethol ac Is-gadeirydd Cyngor Cymreig y Gwasanaethau Ieuenctid Gwirfoddol (CWVYS) |
| Efa Gruffudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Eleri Thomas (ET) | Dirprwy Gomisiynydd Heddlu a Throseddu Gwent |
| Simon Stewart (SS) | Deon Cyfadran y Gwyddorau Cymdeithasol a Bywyd ym Mhrifysgol Glyndŵr Wrecsam |
| **Yn bresennol – Llywodraeth Cymru** | |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM) | Pennaeth y Gangen Ymgysylltu ag Ieuenctid |
| Joel Hodson (JH) | Rheolwr Strategaeth Gwaith Ieuenctid |

Ymddiheuriadau: Jo Sims

**Cofnodion a chamau gweithredu o'r cyfarfod diwethaf**- Cytunodd pawb a oedd yn bresennol ar gofnodion y cyfarfod diwethaf.

**Diweddariad gan Lywodraeth Cymru**   
- Dywedodd swyddogion Llywodraeth Cymru fod Gogledd Iwerddon eisoes wedi cyhoeddi canllaw ar gyfer ailagor gwasanaethau ieuenctid yn sgil COVID-19.   
- Dywedodd Joel Hodson fod y contract ymchwil fapio wedi mynd i dendr a chaiff ymgeisydd ei ddethol ymhen pedair wythnos.   
- Gofynnodd Eleri Thomas a allwn fapio nifer y cyfeiriadau at arfer da a gesglir yn ystod cyfarfodydd amrywiol drwy'r gwaith ymchwil. Disgwylir y bydd Llywodraeth Cymru yn gwneud gwaith dilynol ar hynny.   
- Bydd bwletinau'r dyfodol yn cwmpasu iechyd meddwl a llesiant, a sgiliau a chyflogadwyedd. Efallai y bydd Simon Stewart yn helpu gydag erthygl.

**Diweddariad gan Keith Towler**   
- Dywedodd Keith Towler y bydd Cyngor y Gweithlu Addysg yn cyhoeddi blog ganddo a all helpu i gynyddu ymwybyddiaeth o waith ieuenctid. Gofynnodd hefyd pa fwletinau eraill sy'n cael eu cyhoeddi y gallwn gyfrannu atynt.   
- Gofynnodd Eleri Thomas am y wybodaeth ddiweddaraf am y cyfarfod rhwng Chris Llewellyn a Chymdeithas Llywodraeth Leol Cymru.  
- Mae Keith Towler wedi ysgrifennu at Paul Glaze a phrif swyddogion ieuenctid er mwyn trafod dychwelyd i waith ieuenctid sydd â thair thema ynghlwm wrtho:

* + Sail resymegol dros ddychwelyd i'r drefn arferol
  + Rhwystrau a mesurau diogelu
  + Casglu enghreifftiau o arfer gorau yn ystod cyfnod y cyfyngiadau symud

- Dywedodd Keith Towler y bydd Cyngor y Gweithlu Addysg yn casglu arweinwyr y sector ieuenctid ar gyfer cyfarfod, a dywedodd fod Andy Borsden wedi'i benodi i arwain ar waith Cyngor y Gweithlu Addysg mewn perthynas â'r Marc Ansawdd ar gyfer Gwaith Ieuenctid yng Nghymru.

**Sharon Lovell: diweddariad ar ymgysylltiad pobl ifanc â'r bwrdd**- Cytunodd Sharon Lovell y dylwn sicrhau bod safbwyntiau pobl ifanc yn cael eu casglu fel rhan o unrhyw weithdy.   
- Dywedodd Sharon Lovell y byddai'n siarad â'r Comisiynydd Plant am yr arolwg diweddar roedd ei swyddfa wedi'i gynnal, yn ystod y cyfyngiadau symud, ynghylch profiadau pobl ifanc.

**Wythnos Gwaith Ieuenctid**- Trafododd y bwrdd sut mae'n ymwneud â'r Wythnos Gwaith Ieuenctid, a gofynnodd a allwn sicrhau y gallai Lynne Neagle gyfrannu fideo byr. Aeth DL trwy'r drefn y caiff fideos eu dangos yn ystod y diwrnod, a bu trafodaeth am yr elfennau allweddol i'w cynnwys yn fideo KT.   
- Cytunodd DK i gymryd rhan mewn sesiwn holi ac ateb gyda KT ar ddiwrnod lansio'r Wythnos Gwaith Ieuenctid. Yna, gofynnodd a fyddai KT yn fodlon cymryd rhan mewn fideo Twitch a gaiff ei ffrydio'n fyw ar ôl y sesiwn holi ac ateb.

**Meddyliau agoriadol ar adroddiad y bwrdd**- Cytunodd y bwrdd i chwilio am rywun annibynnol i ysgrifennu ei adroddiad. Trafodwyd elfennau allweddol yr adroddiad, gan amlygu'r angen am weithio tuag at fframwaith sy'n seiliedig ar hawliau. Cytunwyd y byddai'r adroddiad cychwynnol yn amlygu cyfeiriad posibl y trywydd ar gyfer yr adroddiad terfynol wrth ymgymryd â gwaith ymchwil pellach. - Cytunodd y bwrdd fod y cyfyngiadau symud wedi amlygu'r angen am wasanaeth ieuenctid cadarn, gan gydnabod bod gwaith sylweddol wedi digwydd ar draws y sector er mwyn cefnogi pobl ifanc yn y ffordd orau. - Gofynnodd y bwrdd hefyd a allai Public Affairs Cymru fod ynghlwm wrth waith ysgrifennu'r adroddiad.